
	1.
	Noteikumu konsolidētā versija
52.2.1.4. ja projekts groza vai nosaka jaunu informācijas sniegšanas pienākumu vai atbilstības prasību fiziskām vai juridiskām personām, valsts vai pašvaldību institūcijām;
	Priekšlikums
Ar izstrādātajiem grozījumiem Ministru kabineta 2021. gada 7. septembra noteikumos Nr.606 “Ministru kabineta kārtības rullis” (turpmāk - Ministru kabineta kārtības rullis) paredzēts, ka Valsts kancelejas saskaņojums ir nepieciešams, ja projekts paredz, groza vai nosaka jaunu informācijas sniegšanas pienākumu vai atbilstības prasību fiziskām vai juridiskām personām, kā arī valsts vai pašvaldību institūcijām, tātad konstatējams, ka minētais regulējums ir attiecināms uz tiesību aktu, ne informatīvo ziņojumu. Ministru kabineta kārtības ruļļa  52.punkta izpratnē jēdziens “projekts” dažkārt tiek interpretēts šauri (tikai kā tiesību akta projekts), lai gan Ministru kabineta kārtības ruļļa sistēmiskajā izpratnē “projekts” ir jumta termins visiem Ministru kabinetā izskatāmajiem dokumentiem, tostarp informatīvajiem ziņojumiem (izņēmums – gadījumi, uz kuriem attiecas 54. punkts). Lai novērstu interpretācijas atšķirības un nodrošinātu konsekventu piemērošanu, aicinām izvērtēt  iespēju papildināt Ministru kabineta kārtības rulli attiecībā uz jēdziena “projekts” tvērumu, vai papildināt anotāciju ar attiecīgu skaidrojumu.

